**Προτεινόμενη τροπολογία των βουλευτών κ. Μαρίνου Μουσιούττα εκ μέρους της Δημοκρατικής Παράταξης - Συνεργασία Δημοκρατικών Δυνάμεων και κ. Σταύρου Παπαδούρη εκ μέρους του Κινήματος Οικολόγων-Συνεργασία Πολιτών για το νομοσχέδιο «Ο περί Ρύθμισης της Διακίνησης Ποδηλάτων (Τροποποιητικός) Νόμος του 2022»**

|  |
| --- |
|  Γίνεται εισήγηση για τροποποίηση του πιο πάνω νομοσχεδίου, ώστε να προστεθεί, αμέσως μετά το εδάφιο (4) του νέου άρθρου 4Α, το οποίο εισάγεται με το άρθρο 4 αυτού, το ακόλουθο νέο εδάφιο:  |
|  |
|  «(5) Κατά τη χρήση Συσκευής Προσωπικής Κινητικότητας κατά τη χρονική περίοδο μεταξύ της δύσης και ανατολής του ηλίου, ο χρήστης της φέρει στην ενδυμασία του κατάλληλα φωσφορίζοντα διακριτικά, ώστε να καθίσταται ευδιάκριτος από οδηγούς μηχανοκινήτων οχημάτων και/ή άλλους χρήστες Συσκευών Προσωπικής Κινητικότητας και/ή πεζούς.».  |

**Επεξήγηση**

 Με την προτεινόμενη τροπολογία σκοπείται η ενίσχυση της ασφάλειας των χρηστών Συσκευών Προσωπικής Κινητικότητας, με την υποχρεωτική χρήση φωσφοριζόντων διακριτικών στην ενδυμασία τους, όπως περιβραχιόνιου ή κορδέλας, κατά τη χρήση των συσκευών αυτών κατά τη διάρκεια της νύχτας. Η προτεινόμενη τροπολογία κρίνεται αναγκαία, μετά από διαπίστωση ότι οι οπίσθιοι φανοί των εν λόγω συσκευών είναι τοποθετημένοι πολύ χαμηλά χωρίς έντονο φωτισμό, με αποτέλεσμα να καθίσταται δύσκολη η αναγνώρισή τους από άλλους οδηγούς και πεζούς.

- Να γίνουν οι συνακόλουθες νομοτεχνικές αλλαγές.

Αρ. Φακ.: 23.01.063.053-2022

ΑΔ/ΧΓ